Kakagya

Kakagya a wɔsan frɛ no Onychomycosis anaa also tinea unguium, yɛ yadeɛ a ɛyɛ bɔwerɛ a ɛno nso, mmoawammoawa a yɛmfa yɛn ani nhunu wɔn na wɔde ba. Obi nya bi a, ne bɔwerɛ no ahosuo tumi sesa yɛ sɛ akokɔ sradeɛ, tumtum anaa fitaa, bɔwerɛ no mu yɛ duru sene sɛdeɛ na ɛteɛ no. Ɛwɔ hɔ kyɛ a, na ɛrekame ayɛ sɛ bɔwerɛ no retu afiri honam no so. Ɛtumi yɛ nsa bɔwerɛ ne nan bɔwerɛ nyinaa.

Ɛntaa nyɛ den mma wɔn a wɔwɔ kakagya wɔbɛnya aporɔporɔ.

Nsɛnkyerɛnne 

Nsɛnkyerɛnne a obi nya kakagya a, ɛtaa da adi ne sɛ bɔwerɛ no bɛyɛ den, n'ahosuo bɛsesa ayɛ biribi te sɛ tuntum,  fitaa , ahaban mono anaa akokɔ sradeɛ. Bɔwerɛ no san nso tumi bubu. Ɛyɛ a na ɛrekame ayɛ sɛ deɛ ɛretu afiri honam no so. Sɛ wɔanhwɛ no yie a, honam a bɔwerɛ no tare so no  tumi yɛ kuro.Na ɛyɛ ya nso. Wɔn a wɔtaa de bɔwerɛ a kakagya ayɛ so no to nsuom no mpo deɛ, ɛyɛ a yaw no ano yɛ den sen obiara deɛ. Ɛwɔ hɔ hyɛ nso a ɛtumi bɔn.Mayo clinic: Nail fungus Sɛbyadeɛ no nkɔɔ n'anim a, ɛyɛ a ɛntaa mmɔn anaaɛntaa mfa nsunsuansoɔ biara mmerɛ nipadua no  akwaa ahodoɔ no biara, gye sɛ yadeɛ no akyɛ aduru bunu mu. Ebinom wɔ hɔ a wɔntaa nka wɔn ho nkɔ nipa mu esiane sɛdeɛ wɔn bɔwerɛ no ahosuo te no nti. Ɛyɛ a wɔtaa fɛre. Ɛyɛ den pa ara sɛ wɔn a wɔwɔ sa yadeɛ yi de wɔn bɔwerɛ bɛtoto nsuo muo mu. Deɛ nti a ɛte saa no ne sɛ, wɔgu so de retoto nsuo no mu no, na yadeɛ no kɔ ara na ɛrekɔ n'anim. 
Deɛ Ɛde Ba

Deɛ Ɛde Ba
Deɛ ɛde kakagya ba no yɛ mmoawammoawa bi a wɔwɔ Kindom fungus  Abusuakuo no mu. 

 Kwan a Wɔfa So Sɔ Ano 

 Kakagya yɛ yadeɛ bi a, obi nya na wanyɛ aduro a, ɛrenkɔ da. Ne saa nti, wɔtaa faa nnuro a ɛtumi kum mmoawammoawa a wɔde yadeɛ no ba no. Saa nnuro yi tumi yɛ deɛ wɔde yɛ bɔwerɛ no so anaa deɛ wɔnom .  

 Nnuro No Bi 
M  Nnuro a ɛsa kakagya no mu ɔha nkyekyɛmu aduɔson nsia na wɔnom. Ɛna ɔha nkyekyɛmu aduonu nan a aka no nso yɛ deɛ wɔde sera beaeɛ a yadeɛ no ayɛ no. Nhwɛsoɔ no bi ne itraconazole a wɔkyerɛ sɛ n'adwuma ɛyɛ no gyina ɔha nkyekyɛmu aduosia. Ebi nso ne, fluconazole a wɔkyerɛ sɛ n'adwuma a ɛyɛ no gyina ɔha nkyekyɛmu aduanan-nwɔtwe. Deɛ nnuro yi tumi yɛ no bi ne sɛ ɛma ekuro a ɛwɔ mmɔwerɛ no mu no wu. Ɛma mmɔwerɛ no fifiri bio. Na afei, ɛtumi da honam no so yie.  Ebi wɔ hɔ a, wɔtu mmɔwerɛ a n'ahosuo asesa no. Nnuro mmienu a yɛaka ho asɛm yi nyinaa yɛ deɛ ayarewhɛfoɔ agye ato mu. Nanso yɛwɔ bi wɔ hɔ a wɔnnye ntoo mu. Baako ne Ketoconazole. Yei yɛ deɛ wɔnom no mu baako  

 Baabi a Menyaa Mmoa Firiiɛ 

Nkyekyεmu:Kakagya
Nkyekyεmu:Nyarewa